PRIJEDLOG

KLASA:

URBROJ:

Zagreb, 9. prosinca 2020.

**PREDSJEDNIKU HRVATSKOGA SABORA**

PREDMET: Prijedlog zaključka o izvješću Vlade Republike Hrvatske o radu Stožera civilne zaštite (predlagatelj: Klub zastupnika Mosta nezavisnih lista u Hrvatskome saboru) - mišljenje Vlade

Na temelju članka 122. stavka 2. Poslovnika Hrvatskoga sabora (Narodne novine, br. 81/13, 113/16, 69/17, 29/18, 53/20, 119/20 – Odluka Ustavnog suda Republike Hrvatske i 123/20), Vlada Republike Hrvatske o Prijedlogu zaključka o izvješću Vlade Republike Hrvatske o radu Stožera civilne zaštite (predlagatelj: Klub zastupnika Mosta nezavisnih lista u Hrvatskome saboru), daje sljedeće

**M I Š L J E N J E**

Vlada Republike Hrvatske predlaže Hrvatskome saboru da ne prihvati Prijedlog zaključka o izvješću Vlade Republike Hrvatske o radu Stožera civilne zaštite, koji je predsjedniku Hrvatskoga sabora podnio Klub zastupnika Mosta nezavisnih lista u Hrvatskome saboru, aktom od 16. rujna 2020., iz sljedećih razloga:

Hrvatski sabor je na sjednici održanoj 4. prosinca 2020. nakon donošenja Zakona o izmjeni i dopunama Zakona o zaštiti pučanstva od zaraznih bolesti, donio i Zaključak kojim se zadužuje Vlada Republike Hrvatske da Hrvatskome saboru 3 puta godišnje, dostavlja izvješće o učincima provedbe mjera iz ovog Zakona, i to dok je na snazi Odluka o proglašenju epidemije bolesti COVID-19 uzrokovane virusom SARS-CoV-2 u Republici Hrvatskoj od 11. ožujka 2020. koju je ministar zdravstva donio na prijedlog Hrvatskog zavoda za javno zdravstvo u skladu s člankom 2. stavkom 4. Zakona o zaštiti pučanstva od zaraznih bolesti (Narodne novine, br. 79/07, 113/08, 43/09, 130/17 i 114/18).

Slijedom navedenoga, Vlada Republike Hrvatske predlaže da Hrvatski sabor ne prihvati predmetni Prijedlog zaključka.

PREDSJEDNIK

mr. sc. Andrej Plenković